   دبئي (شوبز نيوز) اداڪارا ميرا هڪ ڀيرو ٻيهر ذاتي اسپتال لاءِ فنڊ گڏ ڪرڻ شروع ڪري ڇڏيو آهي ۽ ان سلسلي ۾ هوءَ دبئي پهچي وئي آهي. سماجي رابطن جي ويب سائيٽ تي پنهنجي هڪ ويڊيو پيغام ۾ اداڪارا ميرا جو چوڻ هو ته آئون شفقت ٽرسٽ اسپتال جو فنڊ گڏ ڪرڻ لاءِ دبئي آئي آهيان ۽ سموري ڪوشش آهي ته هاڻي ان اسپتال کي مڪمل ڪيو وڃي. توهان کي اسان جو ساٿ ڏيڻو آهي ۽ اسان لاءِ دعا ڪرڻي آهي. واضح رهي ته ميرا ڪيترن سالن کان پنهنجي ماءُ جي نالي تي اسپتال ٺاهڻ جو اعلان ڪيو هو، جنهن لاءِ هوءَ پاڪستان کان علاوه ٻاهرين پرڏيهه مان به فنڊ گڏ ڪري چڪي آهي پر هن جو اهو پروجيڪٽ هن وقت تائين ڪاغذن تائين محدود آهي، ڇو جو ان جي تعمير لاءِ عملي طور تي ڪجهه به ناهي ڪيو ويو.